open-index/open-wikipedia-markdown huggingface dataset:
আদ্রিয়ান বাজরামি

**আদ্রিয়ান বাজরামি** (, ; জন্ম: ৫ এপ্রিল ২০০২) হলেন একজন সুইজারল্যান্ডীয়–আলবেনীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং আলবেনিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৯ সালে, বাজরামি আলবেনিয়া অনূর্ধ্ব-১৯ দলের হয়ে আলবেনিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত সুইজারল্যান্ড এবং আলবেনিয়ার বয়সভিত্তিক দলের হয়ে খেলার পর, তিনি ২০২২ সালে আলবেনিয়ার হয়ে আন্তর্জাতিক পর্যায়ে অভিষেক করেছেন; আলবেনিয়ার জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
আদ্রিয়ান বাজরামি ২০০২ সালের ৫ই এপ্রিল তারিখে সুইজারল্যান্ডের লাঙ্গেলথালে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বাজরামি সুইজারল্যান্ড অনূর্ধ্ব-১৮, আলবেনিয়া অনূর্ধ্ব-১৯ এবং আলবেনিয়া অনূর্ধ্ব-২১ দলের হয়ে খেলার মাধ্যমে সুইজারল্যান্ড এবং আলবেনিয়ার প্রতিনিধিত্ব করেছেন। ২০১৯ সালের ২৪শে মার্চ তারিখে তিনি উত্তর মেসিডোনিয়া অনূর্ধ্ব-১৯ দলের বিরুদ্ধে ম্যাচে আলবেনিয়া অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:আলবেনিয়ার আন্তর্জাতিক যুব ফুটবলার
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:আলবেনিয়ার অনূর্ধ্ব-১৯ আন্তর্জাতিক ফুটবলার
বিষয়শ্রেণী:আলবেনিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:আলবেনিয়ার আন্তর্জাতিক ফুটবলার
বিষয়শ্রেণী:স্পোর্ট লিসবোয়া বেনফিকা বি-এর খেলোয়াড়
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:সুইস সুপার লিগের খেলোয়াড়
বিষয়শ্রেণী:আলবেনীয় পুরুষ ফুটবলার
দিয়োগো ফেরেইরা

**দিয়োগো জোসে দে নাজারে এ জেসুস ফেরেইরা** (, ; জন্ম: ১০ ফেব্রুয়ারি ২০০৭; **দিয়োগো ফেরেইরা** নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকার হয়ে গোলরক্ষক হিসেবে খেলেন।

২০২১ সালে, ফেরেইরা পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছেন।

## প্রারম্ভিক জীবন
দিয়োগো জোসে দে নাজারে এ জেসুস ফেরেইরা ২০০৭ সালের ১০ই ফেব্রুয়ারি তারিখে পর্তুগালের ভিসেউতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ফেরেইরা পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭ এবং পর্তুগাল অনূর্ধ্ব-১৮ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২১ সালের ২৫শে নভেম্বর তারিখে তিনি ফিনল্যান্ড অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পর্তুগিজ পুরুষ ফুটবলার
বিষয়শ্রেণী:ফুটবল গোলরক্ষক
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:পর্তুগালের আন্তর্জাতিক যুব ফুটবলার
বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার
হটার দ্যান জুলাই (উৎসব)

**হটার দ্যান জুলাই!** হলো ১৯৯৬ সাল থেকে মিশিগানের ডেট্রয়েটে প্রতি বছর অনুষ্ঠিত হওয়া একটি সপ্তাহব্যাপী কৃষ্ণাঙ্গ এলজিবিটি প্রাইড উদযাপন। এখানে প্রতিদিন অনুষ্ঠান চলতে থাকে এবং শেষ সপ্তাহান্তে একটি বড় উৎসবের মাধ্যমে অনুষ্ঠান শেষ হয়। ডেট্রয়েট ব্ল্যাক প্রাইড সোসাইটি এবং এলজিবিটি ডেট্রয়েট যৌথভাবে "হটার দ্যান জুলাই" সংগঠিত করছে।

## ক্রিয়াকলাপ
সপ্তাহব্যাপী অনুষ্ঠানের সূচনা সাধারণত মোমবাতি প্রজ্জ্বলনের মাধ্যমে হয়, পরের দিন সন্ধ্যায় ডেট্রয়েট নদীর তীরে তিন ঘন্টার একটি ভ্রমণ পার্টি, "নৌকা ভ্রমণ" অনুষ্ঠিত হয়। সপ্তাহের শেষের দিকে একটি চলচ্চিত্র উৎসব এবং এলজিবিটি সমস্যা নিয়ে বার্ষিক সমাবেশ হয়, একটি শিক্ষামূলক সম্মেলন অন্তর্ভুক্ত থাকে। সপ্তাহটি শুরু হয় একটি বড় উৎসবের মাধ্যমে, সপ্তাহান্তে ডেট্রয়েটের পামার পার্কে সরাসরি বিনোদন ও সঙ্গীত পরিবেশিত হয় এবং প্রায় ২০,০০০ অংশগ্রহণকারী এতে অংশগ্রহণ করেন। উৎসবের রাতে একটি আফটার-পার্টি হয়, এবং রবিবার একটি ব্রাঞ্চের মাধ্যমে উদযাপন শেষ হয়।

## ইতিহাস
হটার দ্যান জুলাই! শুরু হয়েছিল ১৯৯৬ সালে, অসংখ্য এলজিবিটি সংগঠন এর জন্য সহযোগিতা করেছিল — তাদের মধ্যে রয়েছে বিলিয়নেয়ার বয়েজ ক্লাব, মেন অফ কালার মোটিভেশন গ্রুপ, কারিবু হাউস এবং লেডিজ অফ এ কারেন্ট অ্যাফেয়ার। এই উদযাপনটি কোয়ানজার (আফ্রিকীয়-মার্কিন সংস্কৃতির বার্ষিক উদযাপন) সাতটি নীতির উপর প্রতিষ্ঠিত হয়েছিল। ২০০৩ সাল পর্যন্ত, ডেট্রয়েট ব্ল্যাক প্রাইড সোসাইটির সহ-প্রতিষ্ঠাতা, জনি জেনকিন্স, অনুষ্ঠানের প্রাথমিক সংগঠক হিসেবে দায়িত্ব পালন করেছিলেন। এই অনুষ্ঠানটি এখন ডেট্রয়েট ব্ল্যাক প্রাইড সোসাইটি এবং এলজিবিটি ডেট্রয়েট দ্বারা যৌথভাবে আয়োজিত হচ্ছে।

২০১৩ সালে, ডেট্রয়েটের মেয়র পদপ্রার্থী - ক্রিস্টাল ক্রিটেনডন, মাইক ডুগান, ফ্রেড ডারহাল এবং জিন ভর্টক্যাম্প - একটি বিশেষ "হটার দ্যান জুলাই!  কমিউনিটি ফোরাম" অনুষ্ঠানে যোগ দিয়েছিলেন। প্রার্থী বেনি নেপোলিয়ন ফোরামে যোগ দেননি, তবে পামার পার্ক উৎসবে যোগ দিয়েছিলেন। সাত বছর পর, কোভিড-১৯ মহামারীর কারণে, একটি ভার্চুয়াল ইভেন্টের আয়োজন করা হয়েছিল।

## আরও দেখুন

* ব্ল্যাক গে প্রাইড
* মেট্রো ডেট্রয়েটে আফ্রিকান-আমেরিকানদের ইতিহাস
* মেট্রো ডেট্রয়েটের এলজিবিটি সম্প্রদায়
* মোটর সিটি প্রাইড
* ইউকে ব্ল্যাক প্রাইড
## তথ্যসূত্র

বিষয়শ্রেণী:১৯৯৬-এ প্রতিষ্ঠিত পুনরাবৃত্ত ঘটনা
বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন
হিরোকি ইতো

**হিরোকি ইতো** (; জন্ম: ১২ মে ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৪ সালে, ইতো জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত জাপানের বয়সভিত্তিক দলের হয়ে খেলার পর, তিনি ২০২২ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২১ ম্যাচে ১টি গোল করেছেন।

## প্রারম্ভিক জীবন
হিরোকি ইতো ১৯৯৯ সালের ১২ই মে তারিখে জাপানের শিযুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইতো জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯, জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৪ সালের ৩০শে অক্টোবর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে জাপান অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:জাপানের অনূর্ধ্ব-১৭ আন্তর্জাতিক ফুটবলার
বিষয়শ্রেণী:জাপানের পুরুষ অনূর্ধ্ব-২০ আন্তর্জাতিক ফুটবলার
বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার
বিষয়শ্রেণী:জাপানের পুরুষ আন্তর্জাতিক ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ভিএফবি স্টুটগার্টের খেলোয়াড়
বিষয়শ্রেণী:হুবিলো ইওয়াতার খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
টারেক বুখমান

**টারেক নোয়াহ বুখমান** (; জন্ম: ২৮ ফেব্রুয়ারি ২০০৫; **টারেক বুখমান** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০২০ সালে, বুখমান জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছেন।

## প্রারম্ভিক জীবন
টারেক নোয়াহ বুখমান ২০০৫ সালের ২৮শে ফেব্রুয়ারি তারিখে জার্মানির ডিলিঙ্গেন আন ডার ডোনাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বুখমান জার্মানি অনূর্ধ্ব-১৬, জার্মানি অনূর্ধ্ব-১৭ এবং জার্মানি অনূর্ধ্ব-১৮ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ৯ই অক্টোবর তারিখে তিনি ডেনমার্ক অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার
বিষয়শ্রেণী:জার্মানির অনূর্ধ্ব-১৯ আন্তর্জাতিক ফুটবলার
বিষয়শ্রেণী:জার্মানির অনূর্ধ্ব-২০ আন্তর্জাতিক ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির অনূর্ধ্ব-২৩ আন্তর্জাতিক ফুটবলার
বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:১. ফুটবল ক্লাব নুর্নবার্গের খেলোয়াড়
এলজিবিটি ডেট্রয়েট

**এলজিবিটি ডেট্রয়েট** হল মিশিগানের একটি অলাভজনক সংস্থা যারা ডেট্রয়েট এবং তার আশেপাশের আফ্রিকীয় মার্কিন লেসবিয়ান, গে, উভকামী এবং ট্রান্সজেন্ডার (এলজিবিটিকিউ) সম্প্রদায়ের জনসংখ্যাকে পরিষেবা দেয়।

এলজিবিটি ডেট্রয়েটের লক্ষ্য হল "সততা ও গর্বের সাথে শিক্ষা এবং প্রচারণার মাধ্যমে ডেট্রয়েটের গতিশীল এলজিবিটি সম্প্রদায়ের প্রতি সচেতনতা এবং সমর্থন বৃদ্ধি করা।" তাদের লক্ষ্য হল এলজিবিটি নিশ্চিতকরণ কর্মসূচি, পরিষেবা, প্রকল্প এবং বিশেষ অনুষ্ঠানের বাস্তবায়ন করা; এবং একই বিশ্বাসের অন্যান্য সামাজিক ন্যায়বিচার সংস্থা এবং সহযোগীদের সাথে অংশীদারিত্ব করা।

এই সংস্থাটি সেন্টারলিংক, মিডটাউন ডেট্রয়েট, ইনকর্পোরেটেড, ন্যাশনাল ব্ল্যাক জাস্টিস কোয়ালিশন, সেন্টার ফর ব্ল্যাক ইকুয়ালিটি এবং ডেট্রয়েট রিজিওনাল চেম্বার অফ কমার্সের সদস্য।

## ইতিহাস
১৯৯৪ সালে কার্টিস লিপসকম্ব প্রতিষ্ঠিত কিক পাবলিশিং কোম্পানি (একটি লাভজনক ব্যবসা) হিসেবে এলজিবিটি ডেট্রয়েট-এর যাত্রা শুরু হয়। এলজিবিটি আফ্রিকীয় মার্কিনদের সাথে সম্পর্কিত বিষয়গুলি সমগ্র এলজিবিটি সম্প্রদায়কে অবহিত করার জন্য এই প্রকাশনাটি তৈরি করা হয়েছিল। কিক পাবলিশিং কোম্পানি ছিল আমেরিকায় তৈরি তৃতীয় কৃষ্ণাঙ্গ এলজিবিটি মিডিয়া কোম্পানি। এই প্রকাশনাটি এবং অন্যান্য বিভিন্ন প্রকাশনা জাতীয় পর্যায়ের সমকামী ও বিষমকামী খুচরা বিক্রেতাদের মধ্যে বিতরণ করা হয়েছিল। পত্রিকার প্রকাশকরা অনতিবিলম্বে অনেক এলজিবিটি অনুষ্ঠানের পৃষ্ঠপোষকতার সঙ্গে জড়িত হয়ে পড়েন এবং শেষ পর্যন্ত ১৯৯৬ সালে *কিক!* পত্রিকার কর্মী সদস্যরা  অলাভজনক ডেট্রয়েট ব্ল্যাক গে প্রাইড, ইনকর্পোরেটেড গঠন ও প্রতিষ্ঠা করেন। এই সংস্থা হটার দ্যান জুলাই! উৎসব সংগঠিত করে। এটি ডেট্রয়েটের কৃষ্ণাঙ্গ এলজিবিটি সম্প্রদায়ের বার্ষিক সপ্তাহান্তের প্রাইড উদযাপন।

এই সংস্থাটি ২০০৩ সালে একটি অলাভজনক সংস্থা হিসেবে প্রতিষ্ঠিত হয়েছিল, যা প্রাথমিকভাবে কিক নামে পরিচিত ছিল। এটি ছিল ডেট্রয়েট এলজিবিটি বাসিন্দাদের সহায়তায় তৈরি এলজিবিটি আফ্রিকীয় মার্কিনদের জন্য সংস্থা। ২০০৭ সালে প্রতিষ্ঠানটি মিডটাউন ডেট্রয়েটের একটি অফিসে স্থানান্তরিত হয়।

২০১১ সালে, ডেট্রয়েটে এলজিবিটি এবং সহযোগী সম্প্রদায়ের জন্য একটি নিরাপদ সভাস্থল প্রদানের জন্য ডেট্রয়েটের কেন্দ্রটি খোলা হয়েছিল।

সংগঠনটি ২০১৩ সালের জুন মাসে তার নাম এবং ব্র্যান্ড নিয়ে আলোচনা শুরু করে এবং ২০১৫ সালের মে মাসে কিক থেকে এলজিবিটি ডেট্রয়েট নামে পরিবর্তিত হয়।

## আরও দেখুন

* মার্কিন যুক্তরাষ্ট্রের এলজিবিটি কমিউনিটি সেন্টারের তালিকা
* মেট্রো ডেট্রয়েটে এলজিবিটি সংস্কৃতি
* মেট্রো ডেট্রয়েটে আফ্রিকান আমেরিকানদের ইতিহাস

## তথ্যসূত্র

## বহিঃসংযোগ

* 
* গাইডস্টারে এলজিবিটি ডেট্রয়েট

বিষয়শ্রেণী:১৯৯৪-এ প্রতিষ্ঠিত সংগঠন
বিষয়শ্রেণী:উইকিউপাত্তে স্থানাঙ্ক নেই
মালিনী জীবরাত্নম

**মালিনী জীবরাত্নম** একজন ভারতীয় তথ্যচিত্র পরিচালক, যিনি মূলত তামিলনাড়ুতে কাজ করেন। তিনি এলজিবিটিকিউ+ বিষয়গুলোতে তার অভিনয় ও তথ্যচিত্রের জন্য পরিচিত।

## ব্যক্তিগত জীবন
মালিনী জীবরাত্নম তামিলনাড়ুর রামানাথপুরম জেলার পরমাকুদিতে জন্মগ্রহণ করেন। তিনি চেন্নাইয়ের লয়োলা কলেজ থেকে মিডিয়া আর্টসে স্নাতকোত্তর ডিগ্রি অর্জন করেন। তিনি পা. রঞ্জিতের মাদ্রাজ চলচ্চিত্রে এবং ২০১৬ সালে অরুণ প্রভু পুরুষোত্তমন পরিচালিত আরুভি চলচ্চিত্রে সহায়তা করেন।

## কর্মজীবন
রঞ্জিতের প্রগতিশীল ধারণা এবং চলচ্চিত্র কলাকুশলীদের সমর্থনে অনুপ্রাণিত হয়ে জীবরাত্নম সমকামী হিসেবে নিজেকে প্রকাশ করার সিদ্ধান্ত নেন। এই সিদ্ধান্ত তার ব্যক্তিগত এবং পেশাগত জীবনকে গভীরভাবে প্রভাবিত করে। তিনি তামিল ভাষায় সমকামীতা নিয়ে একাধিক স্বল্পদৈর্ঘ্য চলচ্চিত্র নির্মাণ করেন।

### লেডিজ অ্যান্ড জেন্টলওম্যান
এই অনুপ্রেরণায় তিনি ২০১৭ সালের "লেডিজ অ্যান্ড জেন্টলওমেন" তথ্যচিত্র দিয়ে পরিচালনায় আত্মপ্রকাশ করেন। এতে সমকামী নারীদের মধ্যকার প্রেম, জীবন এবং আত্মহত্যার কথা তুলে ধরা হয়। এই উদ্যোগটি পা. রঞ্জিত দ্বারা সমর্থিত এবং প্রযোজনা করা হয়।

এই তথ্যচিত্রটি নরওয়ে তামিল চলচ্চিত্র উৎসবে সেরা তথ্যচিত্রের পুরস্কার পায়, পুনে আন্তর্জাতিক কুইয়ার চলচ্চিত্র উৎসব আউট অ্যান্ড লাউডে পুরস্কারের জন্য মনোনীত হয় এবং বিশ্বজুড়ে আরও অনেক প্রশংসা পায়।

### হোয়াই সো স্ট্রেইট?
"হোয়াই সো স্ট্রেইট" একটি স্বল্পদৈর্ঘ্য চলচ্চিত্র, যা পুনের আমেয়া নামে একজন সমকামী শিল্পীর জীবনকে সংক্ষেপে তুলে ধরে। সংক্ষিপ্ততা সত্ত্বেও চলচ্চিত্রটি আশা জাগিয়ে তোলার ক্ষেত্রে এবং স্বতন্ত্রতা ও লিঙ্গগত তরলতার প্রতি সংবেদনশীলতা প্রদর্শনের জন্য অসাধারণ ভূমিকা রাখে। ভালোবাসা, উদযাপন এবং গ্রহণযোগ্যতার সাথে বেদনা, ক্রোধ ও বিচ্ছিন্নতার ভারসাম্য বজায় রেখে এটি সমকামী অভিজ্ঞতার একটি সূক্ষ্ম চিত্রায়ন প্রদান করে।

এই বছরের শুরুতে চেন্নাইয়ের মেডাই স্টেজে চলচ্চিত্র নির্মাতা ও প্রযোজক পা. রঞ্জিত আয়োজিত একটি ব্যক্তিগত অনুষ্ঠানে চলচ্চিত্রটি সম্প্রচার করা হয়।

২০২৩ সালে জীবরাত্নম প্রযোজনা সংস্থা ভেটিকারি প্রোডাকশন চালু করেন। একই বছর তিনি কাধল এম্বাধু পোধু উদামাই-এর লিপির পরামর্শদাতা হিসেবেও কাজ করেন, যা সমকামী সম্পর্কের কথা বলে।

## সক্রিয়তা
জীবরাত্নম চেন্নাই, তামিলনাড়ু এবং কেরালার সমকামী কর্মীদের জন্য একজন সোচ্চার কর্মী। তিনি নিজেকে লিঙ্গ তরল ও অ-বাইনারি ব্যক্তি হিসেবে চিহ্নিত করেন এবং "তারা/তাদের" সর্বনাম পছন্দ করেন। তিনি দেশজুড়ে এবং এর আশেপাশে একাধিক প্রতিবাদ ও প্যানেলে অংশ নেন।

## চলচ্চিত্র তালিকা

### অভিনেত্রী হিসেবে

### পরিচালক হিসেবে

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ুর সক্রিয়কর্মী
বিষয়শ্রেণী:রূপান্তরকামী অধিকার কর্মী
বিষয়শ্রেণী:ভারতীয় সক্রিয়কর্মী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:রামনাথপুরম জেলার ব্যক্তি
বিষয়শ্রেণী:জীবিত ব্যক্তি
মোটর সিটি প্রাইড

**মোটর সিটি প্রাইড** হল একটি বার্ষিক এলজিবিটি প্রাইড স্ট্রিট ফেস্টিভ্যাল, যা জুন মাসের দ্বিতীয় শনিবার এবং রবিবার মিশিগানের ডেট্রয়েটের হার্ট প্লাজায় অনুষ্ঠিত হয়। পূর্বে এই উৎসবটি মিশিগানের ফার্নডেলে অনুষ্ঠিত হত এবং ২০১১ সালে এটি ডেট্রয়েটে স্থানান্তরিত হয়। এটি মিশিগানে অনুষ্ঠিত সবচেয়ে বড় এলজিবিটি অনুষ্ঠান।

## ইতিহাস
"মোটর সিটি প্রাইডের সূচনা হয়েছিল ১৯৭২ সালের জুন মাসে। সেই সময় সমকাম-বিরোধী আইনগুলোর প্রতিবাদে এবং এলজিবিটি অধিকার ও সমতার স্বীকৃতির জন্য কাজ করার উদ্দেশ্যে ডেট্রয়েট শহরের কেন্দ্রস্থলে প্রথম মিছিল অনুষ্ঠিত হয়েছিল।" ১৯৮০-এর দশকের মাঝামাঝি সময়ে, মিশিগান অর্গানাইজেশন ফর হিউম্যান রাইটস-এর তৎকালীন পরিচালক ক্রেইগ কোভিকে ১৯৮৫ সালে ডেট্রয়েটে প্রথম সমকামী পুরুষ এবং সমকামী মহিলা প্রাইড ফেস্টিভ্যাল আয়োজনের কৃতিত্ব দেওয়া হয়।  ডেট্রয়েট এরিয়া গে অ্যান্ড লেসবিয়ান কাউন্সিল ১৯৮২ থেকে ১৯৯২ সাল পর্যন্ত প্রাইডফেস্টের আয়োজন করেছিল। ১৯৯৩ সালে, প্রাইডফেস্ট তাদের নিজস্ব সংগঠন তৈরি করে, যার নাম হয় সাউথ ইস্ট মিশিগান প্রাইড। অনুষ্ঠান পরিচালক মাইকেল ল্যারির নেতৃত্বে মিশিগানের রয়্যাল ওক অঞ্চলের ওকল্যান্ড কমিউনিটি কলেজে উৎসব অনুষ্ঠিত হয়। ২০০১ সালে, ট্রায়াঙ্গেল ফাউন্ডেশনের নতুন নির্দেশনায় প্রাইডফেস্টকে ফার্নডেল শহরের কেন্দ্রস্থলে স্থানান্তরিত করা হয়। ২০০৩ সালে, এর নাম পরিবর্তিত করে মোটরসিটি প্রাইড রাখা হয়। ২০১১ সালে, মোটর সিটি প্রাইড আবার ডেট্রয়েট শহরের কেন্দ্রস্থলে স্থানান্তরিত হয়।
## বর্তমান
২০২০ সালে কোনও অনুষ্ঠানের পরিকল্পনা করা হয়নি, কোভিড-১৯ মহামারীর কারণে সমস্ত অনুষ্ঠান বন্ধ হয়ে গিয়েছিল। এরপর ২০২১ সালের জুন পর্যন্ত ৪৯তম অনুষ্ঠানটি পিছিয়ে দেওয়া হয়েছিল।

## উল্লেখযোগ্য পরিদর্শনকারী

*ডেভ অডে
*অ্যান্ডি বেল
*ব্লু ক্যান্ট্রেল
*দ্য ফান্ডামেন্টালস
*কিলার ফ্লেমিঙ্গো
*গড-ডেস অ্যান্ড শি
*আনা ম্যাট্রোনিক
*অ্যালেক্স নিউয়েল
*বারবারা পেটন
*এরিক লেহর

## আরও দেখুন

* হটার দ্যান জুলাই (উৎসব)
* মেট্রো ডেট্রয়েটের এলজিবিটি সম্প্রদায়

## তথ্যসূত্র

## বহিঃসংযোগ

* 

বিষয়শ্রেণী:বছর অনুযায়ী মিশিগানে প্রতিষ্ঠিত
বিষয়শ্রেণী:১৯৭০-এর দশকে প্রতিষ্ঠিত পুনরাবৃত্ত ঘটনা
মিজদাহ হত্যাকাণ্ড

**মিজদাহ হত্যাকাণ্ড** () দক্ষিণ-পশ্চিম লিবিয়ার মিজদাহ শহরে সংঘটিত একটি গণহত্যা, যেখানে ৩০ জন অভিবাসীকে হত্যা করা হয়। মানব পাচারকারীদের দ্বারা সংঘটিত এই হত্যাকাণ্ডে আরও ১১ জন অভিবাসী আহত হন। নিহতদের মধ্যে ২৬ জন ছিলেন বাংলাদেশি নাগরিক এবং বাকি ৪ জন বিভিন্ন আফ্রিকান দেশের নাগরিক।

## ঘটনা
ইউরোপগামী অভিবাসীদের জন্য লিবিয়া একটি অস্থায়ী গন্তব্য  হিসেবে ব্যবহৃত হয়ে আসছে। ইউরোপীয় সীমান্ত নজরদারি সংস্থা ফ্রনটেক্সের তথ্য অনুযায়ী, ২০২০ সালের জানুয়ারি থেকে এপ্রিল মাসের মধ্যে ৬৫৪ জন বাংলাদেশি লিবিয়া হয়ে অবৈধভাবে ইউরোপে প্রবেশ করেছেন। ইউরোপ পৌঁছানোর জন্য অভিবাসীরা লিবিয়ার দালালদের হাতে গড়ে ১০,০০০ ইউরো পরিশোধ করে থাকেন।

২০২০ সালের ২৭ মে, দক্ষিণ-পশ্চিম লিবিয়ার মিজদাহ শহরে মানব পাচারকারীদের গুলিতে ৩০ জন অভিবাসী নিহত হন। নিহতদের মধ্যে ২৬ জন বাংলাদেশি এবং ৪ জন বিভিন্ন আফ্রিকান দেশের নাগরিক ছিলেন। এসময় মিজদাহ শহরে ৩৬ জন বাংলাদেশি অভিবাসীকে মুক্তিপণের জন্য জিম্মি করে রাখা হয়েছিল।

হত্যাকাণ্ডে নিহত বাংলাদেশিদের মিজদাহ শহরেই দাফন করা হয়। আহত ব্যক্তিদের ত্রিপলির একটি হাসপাতালে ভর্তি করা হয় চিকিৎসার জন্য। জাতীয় ঐক্যমতের সরকার জানায়, এক মানব পাচারকারী অভিবাসীদের কাছ থেকে অতিরিক্ত অর্থ দাবি করলে তাদের সঙ্গে সংঘর্ষে ওই পাচারকারী নিহত হন। এরপর তার আত্মীয়রা প্রতিশোধ হিসেবে অভিবাসীদের গুলি করে হত্যা করে।

একজন বাংলাদেশি অভিবাসী, যিনি এই হত্যাকাণ্ড থেকে বেঁচে যান, জানান যে তিনি বাংলাদেশে এক দালালকে অর্থ প্রদান করেন। ওই দালাল তাকে প্রথমে নেপালে নিয়ে যায়, সেখান থেকে দুবাই, পরে মিশরে পাঠানো হয়। এরপর মিশর-লিবিয়া সীমান্তে তাকে লিবিয়ার পাচারকারীদের হাতে তুলে দেওয়া হয়। মিজদাহ শহরে তাকে ও অন্যদের আটকে রেখে পরিবারের কাছে মুক্তিপণ দাবি করা হয় এবং নির্যাতন চালানো হয়। তার পরিবারের কাছ থেকে ১২,০০০ মার্কিন ডলার দাবি করা হয়েছিল।

## প্রতিক্রিয়া
ইউরোপীয় ইউনিয়ন এই হত্যাকাণ্ডের নিন্দা জানিয়ে মানব পাচারকারীদের বিরুদ্ধে লড়াইয়ে তাদের প্রতিশ্রুতি পুনর্ব্যক্ত করে। বাংলাদেশ সরকার দ্রুত তদন্ত করে দোষীদের শাস্তির দাবি জানিয়েছিল।

মেদসাঁ সাঁ ফ্রঁতিয়ের (সীমানাবিহীন চিকিৎসক দল) লিবিয়ায় অবস্থানরত সব অভিবাসীকে অবিলম্বে সরিয়ে নেওয়ার আহ্বান জানিয়ে,  দেশটিকে নিরাপদ নয় বলে অভিহিত করে।

## তথ্যসূত্র

বিষয়শ্রেণী:বিদেশে খুন হওয়া বাংলাদেশী ব্যক্তি
বিষয়শ্রেণী:২০২০-এ হত্যাকাণ্ড
বিষয়শ্রেণী:বাঙালি গণহত্যা
কানাডা–চীন বাণিজ্য যুদ্ধ

**কানাডা–চীন বাণিজ্য যুদ্ধ** বলতে কানাডা ও চীনের গণপ্রজাতন্ত্রের মধ্যে চলমান এক ধারাবাহিক শুল্ক আরোপ ও পাল্টা বাণিজ্য প্রতিরোধমূলক পদক্ষেপকে বোঝায়, যা ২০২৪ সালের শেষ দিকে শুরু হয়। এই দ্বন্দ্বটি এমন এক সময়ে শুরু হয়, যখন উভয় দেশই বিভিন্ন বাণিজ্য সংঘাতে জড়িত ছিল, যার মধ্যে উল্লেখযোগ্য চীন–যুক্তরাষ্ট্র বাণিজ্য যুদ্ধ ও ২০২৫ সালে যুক্তরাষ্ট্রের কানাডা ও মেক্সিকোর সঙ্গে বাণিজ্য যুদ্ধ ছিল।
## পটভূমি
২০২৪ সালের আগস্ট মাস থেকে চীন ও কানাডার মধ্যে বাণিজ্যিক সম্পর্ক উল্লেখযোগ্যভাবে অবনতি ঘটতে শুরু করে, যখন কানাডা ঘোষণা দেয় যে তারা বিভিন্ন চীনা নির্মিত পণ্যের ওপর ব্যাপক শুল্ক আরোপ করবে। এই পদক্ষেপটি ছিল সংরক্ষণবাদী নীতিমালার অংশ, যা এর আগে যুক্তরাষ্ট্র ও ইউরোপীয় ইউনিয়ন গ্রহণ করেছিল। এই পশ্চিমা বিশ্বের দেশসমূহ একযোগে অভিযোগ তোলে যে চীনা সরকারের ভর্তুকি চীনা শিল্প খাতকে অন্যায্য প্রতিযোগিতামূলক সুবিধা প্রদান করছে।
## কালানুক্রমিক ঘটনা

### ২০২৪

* ১ অক্টোবর: কানাডা চীনে উৎপাদিত বৈদ্যুতিক যানবাহনের ওপর ১০০% শুল্ক আরোপ করে, যা যুক্তরাষ্ট্র ও ইউরোপীয় ইউনিয়ন এর পূর্ববর্তী সংরক্ষণবাদী পদক্ষেপের প্রতিরূপ।

* ১৫ অক্টোবর: কানাডা চীনা ইস্পাত ও অ্যালুমিনিয়াম পণ্যের ওপর অতিরিক্ত ২৫% শুল্ক আরোপ করে, বাজার বিকৃতি এবং অন্যায্য প্রতিযোগিতা নিয়ে উদ্বেগের কথা জানিয়ে।

### ২০২৫

* ৮ মার্চ: চীনের রাষ্ট্রপরিষদের শুল্ক কমিশন একটি "বৈষম্যবিরোধী তদন্তের" পরিপ্রেক্ষিতে কানাডিয়ান কৃষি রপ্তানির ওপর পাল্টা শুল্ক ঘোষণার মাধ্যমে প্রতিক্রিয়া জানায়। এ শুল্কগুলো পশ্চিম কানাডার রপ্তানিকারক কৃষকদের জন্য অত্যন্ত গুরুত্বপূর্ণ, বিশেষত যেখানে রেপসিড উৎপাদন কৃষি খাতের একটি মুখ্য অংশ।

* ২০ মার্চ: চীনের ঘোষিত শুল্ক কার্যকর হয়। এতে কানাডার রেপসিড তেল, মটর, এবং তৈলবীজ খৈল-এর ওপর ১০০% শুল্ক এবং জলজ পণ্য ও শূকরের মাংস-এর ওপর ২৫% শুল্ক আরোপ করা হয়।
## প্রতিক্রিয়া

### কানাডায়
কানাডা সরকার তাদের শুল্ক আরোপকে ন্যায্যতা দেয় এই যুক্তিতে যে, চীনের অন্যায্য প্রতিযোগিতামূলক কার্যকলাপ ও বাজার বিকৃতির বিরুদ্ধে দেশীয় শিল্পকে রক্ষা করা প্রয়োজন ছিল।

### চীনে
চীন সরকার কানাডার এই যুক্তিকে প্রত্যাখ্যান করে এবং একটি "বৈষম্যবিরোধী তদন্তের" পরিপ্রেক্ষিতে পাল্টা শুল্ক আরোপ করে। তদন্তে দাবি করা হয় যে, চীনা পণ্যের বিরুদ্ধে কানাডার আগের বিধিনিষেধ যথাযথ তদন্ত প্রক্রিয়া অনুসরণ না করেই কার্যকর করা হয়েছে।

২০২৫ সালের ৮ মার্চ, চীনের শুল্ক কর্তৃপক্ষ এক বিবৃতিতে জানায় যে, কানাডার পদক্ষেপ "বাস্তব তথ্য ও [ডব্লিউটিও]র নিয়ম" উপেক্ষা করেছে। বিবৃতিতে বলা হয়, কানাডার এসব পদক্ষেপ চীনের অর্থনৈতিক স্বার্থে আঘাত করেছে এবং [কানাডা–চীন সম্পর্ক|দ্বিপাক্ষিক সম্পর্ককে ক্ষতিগ্রস্ত করেছে।
## তথ্যসূত্র

বিষয়শ্রেণী:চলমান রাজনৈতিক ঘটনাবলী
বিষয়শ্রেণী:চলমান ঘটনাসমূহ
ইউকে ব্ল্যাক প্রাইড

**ইউকে ব্ল্যাক প্রাইড** (**ইউকেবিপি** ) হল লন্ডনের একটি কৃষ্ণাঙ্গ সমকামী প্রাইড অনুষ্ঠান যেটি ২০০৫ সাল থেকে অনুষ্ঠিত হয়ে আসছে। এটি ইউরোপের বৃহত্তম আফ্রিকীয়, এশীয়, মধ্যপ্রাচ্য, লাতিন মার্কিন এবং ক্যারিবীয় ঐতিহ্যবাহী লেসবিয়ান, গে, উভকামী, ট্রান্সজেন্ডার এবং কুইয়ার (এলজিবিটিকিউ) মানুষের উৎসব, যা প্রতি বছর প্রায় ৮,০০০ মানুষকে আকর্ষণ করে।

ইভেন্টের সহ-প্রতিষ্ঠাতা হলেন ফিলিস আকুয়া ওপোকু-গিমাহ, যিনি লেডি ফিল নামেও পরিচিত। তিনি এর নির্বাহী পরিচালক।

## ইতিহাস
২০০৫ সালে অনলাইন সামাজিক মাধ্যমের ব্ল্যাক লেসবিয়ানস ইন দ্য ইউকে (বিএলইউকে) এর সদস্যদের সাউথ এণ্ড-অন-সি-তে একটি দিনের ভ্রমণ হিসেবে ইউকে ব্ল্যাক প্রাইড উৎসব শুরু হয়েছিল।

২০১৮ সালের ৮ জুলাই তারিখে, রবিবারে, ভক্সহল প্লেজার গার্ডেনে ইউকে ব্ল্যাক প্রাইডে প্রায় ৭,৫০০ জন অংশগ্রহণ করেছিলেন।

ইউরোপের বৃহত্তম এলজিবিটি অধিকার দাতব্য সংস্থা স্টোনওয়াল, ২০১৮ সালে প্রাইড ইন লন্ডন উৎসব থেকে তাদের সমর্থন প্রত্যাহার করে নেয়, তাদের উদ্বেগের কারণ ছিল অনুষ্ঠানের "বৈচিত্র্যের অভাব"। এর পরিবর্তে, এই দাতব্য সংস্থাটি ইউকে ব্ল্যাক প্রাইডের সাথে অংশীদারিত্ব শুরু করে। তারা ২০১৯ সালে একটি যৌথ কর্মসূচীতে সম্মত হয়। সেগুলির মধ্যে একটি ছিল ইউকে ব্ল্যাক প্রাইড এবং বিএএমই সম্প্রদায় গোষ্ঠীগুলির সাথে কাজ করার জন্য স্টোনওয়াল কর্তৃক একজন পূর্ণ-সময়ের কর্মী নিয়োগ।

২০১৯ সালের জুলাই মাসে ব্রিটিশ ভোগ পত্রিকা ইউকে ব্ল্যাক প্রাইডের সহ-প্রতিষ্ঠাতা লেডি ফিল ওপোকু-গিমাহর সাথে একটি সাক্ষাৎকার প্রকাশ করে যার শিরোনাম ছিল "প্রাইড ইজ নট জাস্ট এ সেলিব্রেশন, ইট'স অ্যাবাউট চেঞ্জ", সেখানে তিনি যুক্তরাজ্যে একটি কৃষ্ণাঙ্গ এলজিবিটি প্রাইড ইভেন্টের প্রয়োজনীয়তা নিয়ে আলোচনা করেন।

## আরও দেখুন

* লন্ডনে গর্ব
* কালো সমকামী গর্ব]
* কৃষ্ণাঙ্গ লেসবিয়ান এবং সমকামী কেন্দ্র

## তথ্যসূত্র

## বহিঃসংযোগ

* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:দেশ অনুযায়ী ২০০৫-এ প্রতিষ্ঠিত
চীন–যুক্তরাষ্ট্র বাণিজ্য যুদ্ধ

চীন ও মার্কিন যুক্তরাষ্ট্রের মধ্যে একটি অর্থনৈতিক দ্বন্দ্ব ২০১৮ সালের জানুয়ারি থেকে চলমান, যখন মার্কিন প্রেসিডেন্ট ডোনাল্ড ট্রাম্প চীনের বিরুদ্ধে শুল্ক আরোপ ও অন্যান্য বাণিজ্য প্রতিবন্ধকতা প্রয়োগ শুরু করেন। যুক্তরাষ্ট্রের দাবি ছিল, চীন দীর্ঘদিন ধরে অন্যায্য বাণিজ্য অনুশীলন ও বুদ্ধিবৃত্তিক সম্পত্তি চুরি করছে। প্রথম ট্রাম্প প্রশাসনের মতে, এসব অনুশীলন যুক্তরাষ্ট্র-চীন বাণিজ্য ঘাটতির জন্য দায়ী এবং চীনা সরকার মার্কিন প্রযুক্তি হস্তান্তরকে বাধ্যতামূলক করছে।

সাধারণ সম্পাদক শি চিনফিং এর প্রশাসন এই পদক্ষেপকে জাতীয়তাবাদী সুরক্ষাবাদ হিসেবে আখ্যায়িত করে প্রতিক্রিয়ামূলক ব্যবস্থা গ্রহণ করে।

২০১৯ সালে এই বাণিজ্য দ্বন্দ্ব তীব্র হলে ২০২০ সালের জানুয়ারিতে উভয় দেশ একটি আংশিক ‘প্রথম পর্যায়ের চুক্তি’ সম্পাদন করে; তবে কোভিড-১৯ মহামারির কারণে বিশ্বব্যাপী বাণিজ্যের পতন ও ক্ষণস্থায়ী মন্দার ফলে চীন চুক্তির লক্ষ্যমাত্রা পূরণে ব্যর্থ হয়। ট্রাম্পের প্রথম মেয়াদের শেষে অনেক মার্কিন গণমাধ্যম এই বাণিজ্য যুদ্ধকে যুক্তরাষ্ট্রের জন্য একটি ব্যর্থতা হিসেবে চিহ্নিত করে।

জো বাইডেন প্রশাসন ট্রাম্পের আরোপিত শুল্ক বহাল রাখে এবং অতিরিক্তভাবে বৈদ্যুতিক  যানবাহন ও সৌর প্যানেলসহ চীনা পণ্যের ওপর নতুন শুল্ক আরোপ করে।

২০২৫ সালে দ্বিতীয় ট্রাম্প প্রশাসনের অধীনে এই দ্বন্দ্ব নতুন মাত্রায় পৌঁছে। যুক্তরাষ্ট্র চীনা পণ্যের ওপর ১৪৫% পর্যন্ত শুল্ক আরোপ করে এবং পাল্টা পদক্ষেপ হিসেবে চীনও মার্কিন পণ্যের ওপর ১২৫% পর্যন্ত শুল্ক আরোপ করে। এতে বৈশ্বিক পণ্য বাণিজ্যে ০.২% হ্রাসের আশঙ্কা প্রকাশ করা হয়।

তবে উভয় পক্ষই নির্দিষ্ট কিছু পণ্যকে শুল্কের আওতার বাইরে রাখে এবং দ্বন্দ্ব নিরসনে আলোচনা চালিয়ে যাচ্ছে।

## পটভূমি

### বাণিজ্য সম্পর্ক

১৯৮০-এর দশক থেকে ডোনাল্ড ট্রাম্প যুক্তরাষ্ট্রের বাণিজ্য ঘাটতি দূর করার এবং দেশীয় উৎপাদনকে উৎসাহিত করার জন্য শুল্ক আরোপের পক্ষে মত প্রকাশ করে আসছিলেন। তিনি বলেন, যুক্তরাষ্ট্র তার বাণিজ্যিক অংশীদারদের দ্বারা "লুণ্ঠিত" হচ্ছে। এই কারণে শুল্ক আরোপ তাঁর প্রেসিডেন্ট প্রচারণার একটি মূল নীতিতে পরিণত হয়।
প্রায় সব অর্থনীতিবিদ যারা অ্যাসোসিয়েটেড প্রেস এবং রয়টার্সের পরিচালিত জরিপে অংশ নিয়েছিলেন, তারা বলেছেন যে ট্রাম্পের শুল্কনীতি মার্কিন অর্থনীতির জন্য উপকারের চেয়ে বেশি ক্ষতি করবে। পাশাপাশি কিছু অর্থনীতিবিদ চীনের সঙ্গে বাণিজ্য ঘাটতি মোকাবিলার জন্য বিকল্প উপায় গ্রহণের পক্ষে মত দেন।

যুক্তরাষ্ট্র-চীন সম্পর্ক আইন, ২০০০ অনুযায়ী, চীনকে ২০০১ সালে বিশ্ব বাণিজ্য সংস্থা (ডব্লিউটিও) তে যোগ দেওয়ার অনুমতি দেওয়া হয় এবং তাকে সর্বাধিক প্রাধান্যপ্রাপ্ত দেশ (এমএফএন) মর্যাদা প্রদান করা হয়। চীনের বিশ্ব বাণিজ্য সংস্থায় প্রবেশের পর বাণিজ্যের বৃদ্ধি দ্রুততর হয়, এবং যুক্তরাষ্ট্র ও চীন একে অপরের সবচেয়ে গুরুত্বপূর্ণ বাণিজ্যিক অংশীদার হয়ে ওঠে। যুক্তরাষ্ট্র সবসময় চীনের থেকে বেশি আমদানি করেছে এবং চীনের প্রতি তার রপ্তানি কম হয়েছে, যার ফলে ২০১৭ সালে দুদেশের মধ্যে পণ্যবাহী দ্বিপাক্ষিক বাণিজ্য ঘাটতি ৩৭৫.৬ বিলিয়ন ডলারে পৌঁছায়। কিউ জিনের মতে, এই বাণিজ্য ঘাটতি যুক্তরাষ্ট্র এবং চীনের সঞ্চয় হার পার্থক্যের কারণে তৈরি (চীনা পরিবারের গড় সঞ্চয় হার ব্যক্তিগত আয়ের ৩০% এর বেশি, যেখানে যুক্তরাষ্ট্রে মাত্র ৭%)
## তথ্যসূত্র

বিষয়শ্রেণী:চলমান ঘটনাসমূহ
রাজা আলী

**রাজা আলী** ছিলেন একজন ভারতীয় ক্রিকেটার, যিনি ভারতের ঘরোয়া ক্রিকেটে খেলতেন। তিনি ৫ জুলাই ১৯৭৬ জন্মগ্রহণ করেন।

১৯৯৬ থেকে ২০০৮ সাল পর্যন্ত রাজা আলী মধ্যপ্রদেশ এবং রেলওয়ের হয়ে প্রথম-শ্রেণীর ক্রিকেট খেলেছেন।   তিনি হৃদরোগে আক্রান্ত হয়ে ২১ অক্টোবর ২০১২ মৃত্যুবরণ করেন। 

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:ভোপাল থেকে আগত ক্রিকেটার
বিষয়শ্রেণী:রেলওয়েজের ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:১৯৭৬-এ জন্ম
বিষয়শ্রেণী:২০১২-এ মৃত্যু
ডিন হামার

**ডিন হামার** (জন্ম: ২৯ মে ১৯৫১) একজন মার্কিন জিনতত্ত্ববিদ, লেখক এবং চলচ্চিত্র নির্মাতা । তিনি যৌন অভিমুখীকরণে জেনেটিক্সের ভূমিকা নিয়ে গবেষণার জন্য এবং মানব যৌনতা এবং লিঙ্গ সম্পর্কে বৈজ্ঞানিক ও জনসাধারণের ধারণা এবং ধারণা পরিবর্তনকারী জনপ্রিয় বই এবং চলচ্চিত্রের একটি সিরিজের জন্য পরিচিত।

## শিক্ষা এবং কর্মজীবন
হ্যামার নিউ জার্সির মন্টক্লেয়ারে জন্মগ্রহণ করেন। তিনি কানেকটিকাটের ট্রিনিটি কলেজ থেকে বিএ ডিগ্রি এবং হার্ভার্ড মেডিকেল স্কুল থেকে পিএইচডি ডিগ্রি অর্জন করেন। তিনি যুক্তরাষ্ট্রের ন্যাশনাল ইনস্টিটিউটস অব হেলথ-এ ৩৫ বছর ধরে একজন স্বাধীন গবেষক হিসেবে কাজ করেছেন, যেখানে তিনি যুক্তরাষ্ট্রের ন্যাশনাল ক্যান্সার ইনস্টিটিউটে জিনের গঠন ও নিয়ন্ত্রণ বিভাগে প্রধান হিসেবে দায়িত্ব পালন করেন। ২০১১ সালে অবসর গ্রহণের পর তাঁকে ‘সায়েন্টিস্ট এমিরিটাস’ উপাধি দেওয়া হয়। হ্যামার বহু পুরস্কারে ভূষিত হয়েছেন, যার মধ্যে রয়েছে ট্রিনিটি কলেজের থম্পসন হিস্ট্রি প্রাইজ, মেরিল্যান্ড ডিস্টিংগুইশড ইয়ং সায়েন্টিস্ট অ্যাওয়ার্ড, নিউরোবায়োলজির জন্য অ্যারিয়েন্স কাপার্স অ্যাওয়ার্ড, নিউ ইয়র্ক টাইমসের ‘বুক অব দ্য ইয়ার’ পুরস্কারপ্রাপ্ত লেখক এবং একটি এমি অ্যাওয়ার্ড।

## জৈবপ্রযুক্তি গবেষণা
হার্ভার্ড মেডিকেল স্কুলে পিএইচডি ছাত্র থাকা অবস্থায় হ্যামার এসভি৪০ ভেক্টর ব্যবহার করে প্রাণীর কোষে নতুন জিন প্রবেশ করানোর প্রথম পদ্ধতি আবিষ্কার করেন। এই পদ্ধতির মাধ্যমে মানব বৃদ্ধি হরমোন এবং হেপাটাইটিস বি রোগের টিকা সহ নানা ধরনের চিকিৎসা-সম্পর্কিত পণ্য উৎপাদন সম্ভব হয়, যার ফলে তিনি যুক্তরাষ্ট্রে চারটি পেটেন্ট লাভ করেন।

ন্যাশনাল ইনস্টিটিউটস অব হেলথ - এ হ্যামারের গবেষণাগার প্রাথমিকভাবে মেটালোথায়োনিন জিন ব্যবস্থা নিয়ে কাজ শুরু করে। তাঁরা তামার আয়নের মাধ্যমে ইস্টের মেটালোথায়োনিন জিন কীভাবে সক্রিয় হয়, তার প্রক্রিয়া বিশ্লেষণ করেন—যা ছিল প্রথম কয়েকটি ইউক্যারিওটিক (সুনির্দিষ্ট নিউক্লিয়াসযুক্ত) জিন নিয়ন্ত্রণ ব্যবস্থার একটি, যা আণবিক পর্যায়ে বোঝা সম্ভব হয়েছিল এবং যা থেরাপিউটিক প্রোটিন উৎপাদন নিয়ন্ত্রণে কার্যকর পদ্ধতি হিসেবে ব্যবহৃত হয়।

## পণ্ডিতদের প্রভাব
গুগল স্কলারের মতে, হ্যামারের কাজ ৩৩,০০০ বারেরও বেশি উদ্ধৃত করা হয়েছে এবং ২০২০ সালের আগস্ট পর্যন্ত তার এইচ-ইনডেক্স ৭২।

## তথ্যসূত্র

## বহিঃসংযোগ
* ডিন হ্যামারের ওয়েবসাইট
* ডিসি বিজ্ঞানী সমকামী জিনের উপর নতুন সীসা ভেঙেছেন  
* ঈশ্বর কি আমাদের জিনের মধ্যে আছেন?

বিষয়শ্রেণী:মার্কিন এলজিবিটিকিউ চলচ্চিত্র পরিচালক
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন বংশাণুবিদ
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:এলজিবিটিকিউ বিষয়ের লেখক
বিষয়শ্রেণী:মার্কিন এলজিবিটিকিউ বিজ্ঞানী
বিষয়শ্রেণী:নিউ জার্সির এলজিবিটিকিউ ব্যক্তি
বিষয়শ্রেণী:মন্টক্লেয়ার, নিউ জার্সির লেখক
বিষয়শ্রেণী:মার্কিন এলজিবিটিকিউ লেখক
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
কেন্দ্রীয় সময় অঞ্চল

**কেন্দ্রীয় সময় অঞ্চল** বা **সেন্ট্রাল টাইম জোন** (**সিটি**) হল কানাডা, মার্কিন যুক্তরাষ্ট্র, মেক্সিকো, মধ্য আমেরিকা এবং কয়েকটি ক্যারিবীয় দ্বীপপুঞ্জের কিছু অংশের একটি সময় অঞ্চল। এটি পূর্ব সময় অঞ্চল থেকে এক ঘন্টা পিছিয়ে।

ওই অঞ্চলের বেশিরভাগ অংশে (মার্কিন যুক্তরাষ্ট্রের ২০টি রাজ্য, কানাডার তিনটি প্রদেশ বা অঞ্চল এবং মেক্সিকোর বেশ কয়েকটি সীমান্তবর্তী পৌরসভা) দিবালোক সংরক্ষণ সময় পালন করা হয়: 
**কেন্দ্রীয় মান সময়** (**সিএসটি**) নভেম্বরের প্রথম রবিবার থেকে মার্চ মাসের দ্বিতীয় রবিবার পর্যন্ত পালন করা হয়। এটি সমন্বিত সর্বজনীন সময় (ইউটিসি) থেকে ছয় ঘন্টা পিছিয়ে এবং আন্তর্জাতিকভাবে ইউটিসি−৬ হিসাবে মনোনীত। মার্চের দ্বিতীয় রবিবার থেকে নভেম্বরের প্রথম রবিবার পর্যন্ত একই অঞ্চলগুলিতে দিবালোক সংরক্ষণ সময় (ডিএসটি) পালন করা হয়, যার ফলে **কেন্দ্রীয় দিবালোক সময়** (**সিডিটি**) নামকরণ করা হয়, যা ইউটিসি থেকে পাঁচ ঘন্টা পিছিয়ে এবং আন্তর্জাতিকভাবে ইউটিসি−৫ হিসাবে পরিচিত।

## আরও দেখুন
*উত্তর আমেরিকার সম্প্রচারে সময় অঞ্চলের প্রভাব

## তথ্যসূত্র

## বহিঃসংযোগ
* 

বিষয়শ্রেণী:সময় অঞ্চল
বিষয়শ্রেণী:কানাডার সময়
বিষয়শ্রেণী:মেক্সিকোর সময়
বিষয়শ্রেণী:মার্কিন যুক্তরাষ্ট্রের সময় অঞ্চল
ইসরায়েলি নৌবাহিনী

**ইসরায়েলি নৌবাহিনী** (   , *হেইল হায়াম হায় ইসরায়েলি*,    ;    ) হল ইসরায়েল প্রতিরক্ষা বাহিনীর নৌ-যুদ্ধ পরিষেবা শাখা, যা মূলত ভূমধ্যসাগরীয় অঞ্চলের পাশাপাশি ইলাত উপসাগর এবং লোহিত সাগর অঞ্চলে কাজ করে। ইসরায়েলি নৌবাহিনীর বর্তমান কমান্ডার-ইন-চিফ হলেন মেজর জেনারেল ডেভিড সার সালামা । ধারণা করা হয়, ইসরায়েলি নৌবাহিনী ইসরায়েলের সমুদ্রমুখী পারমাণবিক পাল্টা আঘাত করার সক্ষমতা বজায় রাখার দায়িত্ব পালন করে। 

## মিশন
ইসরায়েলি নৌবাহিনী আইডিএফের নৌবাহিনী গঠন এবং এর পরিচালনাগত ক্ষমতার জন্য দায়ী। এর লক্ষ্য হলো সমুদ্রে তার শ্রেষ্ঠত্ব, কর্মকাণ্ডের স্বাধীনতা এবং ইসরায়েলি সামুদ্রিক অঞ্চলে নৌচলাচলের স্বাধীনতা নিশ্চিত করা। এটি শত্রুদের বিরুদ্ধে আক্রমণ পরিচালনা করা সহ আরও অনেক কিছু করে।

নৌবাহিনীর ভূমিকাগুলির মধ্যে রয়েছে:

# দেশ এবং এর নাগরিকদের নিরাপত্তা রক্ষা করা, যার মধ্যে রয়েছে ইসরায়েলের ১৯০ কিলোমিটার উপকূলরেখা সন্ত্রাসবাদ এবং অনুপ্রবেশের বিরুদ্ধে রক্ষা করা।
# বাণিজ্যিক জাহাজ চলাচলের জন্য উন্মুক্ত সমুদ্রপথ নিশ্চিত করা।
# ইসরায়েলের আঞ্চলিক ও অর্থনৈতিক জলসীমা, সেইসাথে এর কৌশলগত সম্পদ রক্ষা করা।
# নৌ অভিযান এবং সামুদ্রিক নিষেধাজ্ঞা।
# গুরুত্বপূর্ণ তথ্য সংগ্রহ এবং সাইবার কার্যকলাপে জড়িত হওয়া।
# স্থলযুদ্ধের সাথে একীভূতকরণ।

২০০৮-২০১২ সালের বহুবার্ষিক পরিকল্পনায় (TYESH) নৌবাহিনীর বার্ষিক বাজেট ছিল প্রায় এক বিলিয়ন শেকেল, নতুন নৌযান ক্রয় বাদে। 
## তথ্যসূত্র
আ ওয়ার অব শ্যাডোজ

***আ ওয়ার অব শ্যাডোজ*** () ডব্লিউ. স্ট্যানলে মস রচিত একটি অ-কল্পকাহিনী বই। মস একজন ব্রিটিশ সৈনিক, লেখক ও ভ্রমণকারী। তিনি দ্বিতীয় বিশ্বযুদ্ধের সময় ক্রিট, মেসিডোনিয়া ও শ্যামদেশে (বর্তমান থাইল্যান্ড) স্পেশাল অপারেশন্স এগজিকিউটিভের (এসওই) একজন এজেন্ট হিসাবে তার কার্যকলাপ বিবৃত করেছেন। ২০১৪ সালের সংস্করণে মসের একজন সন্তানের রচিত বইটির সূচনা এবং পরিশিষ্ট হিসাবে অ্যালান ওগডেন রচিত মসের একটি সংক্ষিপ্ত জীবনী যোগ করা হয়েছে।

## সারসংক্ষেপ
১৯৪১ সালের মে মাসে জার্মান বাহিনী গ্রিসের ক্রিট দ্বীপ আক্রমণ করে তাকে দখল করে। মিত্র বাহিনীদের পিছু হটানো হয়, আর জুন মাসে উত্তর আফ্রিকা থেকে সৈন্য অপসারণ করা হয়। স্থানীয়রা দখলদার জার্মান বাহিনীদের বিধ্বস্ত করার চেষ্টা করে, আর স্থানীয়দের সাহায্য করার জন্য স্পেশাল অপারেশন্স এগজিকিউটিভ (এসওই) ক্রিট দ্বীপে তাদের এজেন্টদের নিয়োগ করে।

জার্মান সেনাপতি কার্ল ক্রাইপাকে অপহরণ করার পর ১৯৪৪ সালের ৬ জুলাই লেখক ক্রিট দ্বীপে ফিরে যান। জার্মান বাহিনীদের আনোগেইয়া আক্রমণের উদ্দেশ্যের উপর অতর্কিত আক্রমণের জন্য রেথিমনো-হেরাকলিয়ন প্রধান সড়কে আটজন ক্রিটবাসী ও ছয়জন পলায়নকারী রুশ পিওডব্লিউ সৈনিকদের নিয়ে একটি বিরোধী শক্তি গঠিত হয়, আর লেখক সেই বিরোধী শক্তির নেতৃত্ব দেন। অতর্কিত আক্রমণের স্থান হিসাবে তিনি দামাস্তা গ্রামের এক কিলোমিটার পশ্চিমে অবস্থিত একটি সেতুকে বেছে নেন। তার সেনাদল ঐ সেতু দিয়ে পারাপার করা একাধিক যানবাহন ধ্বংস করে, যার মধ্যে খানিয়া-গামী সামরিক ডাক বহনকারী একটি লরিও রয়েছে। অবশেষে আনোগেইয়া-গামী জার্মান বাহিনী এল, যা এক ট্রাক পদাতিক সৈন্য ও তার পিছনে একটা বর্ম-আচ্ছাদিত গাড়ি নিয়ে গঠিত। লেখক ও তার সেনাদল সেই বাহিনীর উপর আক্রমণ করলেন। তিনি ঐ বর্ম-আচ্ছাদিত গাড়ির পিছনে হামাগুড়ি দিয়ে উঠে হ্যাচের মধ্যে একটা গ্রেনেড ছুঁড়ে দেন। এই সংঘাতে মোট ৪০-৫০ জন জার্মান ও একজন রুশ সৈনিক নিহত। ১৮ আগস্টে তিনি ক্রিট ত্যাগ করেন।

তারপর সেপ্টেম্বর-নভেম্বর মাসে লেখক মেসিডোনিয়ায় দ্বায়িত্ব পালন করেন। ২৪ অক্টোবর তাকে মেজর পদে উন্নীত করা হয়। থেসালোনিকি দিয়ে জার্মান সৈন্য স্থানান্তর বিধ্বস্ত করার জন্য আলিয়াক্‌মন নদীর উপরের রেলসেতুকে ধ্বংস করার জন্য লেখক ও মেজর কেন স্কটকে সেখানে পাঠানো হয়। মুষলধারে বৃষ্টির পর নদীটি দুকূল ছাপিয়ে যায়, যা লেখকের সেতু বিস্ফোরণ করার শেষ প্রচেষ্টায় বাধা সৃষ্টি করে। জার্মান সৈন্য অপসারণে বাধা সৃষ্টির জন্য তিনি তার অন্তর্ঘাত চালিয়ে যান।

## তথ্যসূত্র

বিষয়শ্রেণী:দ্বিতীয় বিশ্বযুদ্ধের স্মৃতিকথা
বিষয়শ্রেণী:অ-কল্পকাহিনী বই
তিয়াগো তোমাস পালাসিওস

**তিয়াগো তোমাস পালাসিওস** (, ; জন্ম: ২৮ এপ্রিল ২০০৩; **তোমাস পালাসিওস** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০২২ সালে, পালাসিওস আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।

## প্রারম্ভিক জীবন
তিয়াগো তোমাস পালাসিওস ২০০৩ সালের ২৮শে এপ্রিল তারিখে আর্জেন্টিনার গেনেরাল পিকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পালাসিওস আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২২ সালের ৬ই সেপ্টেম্বর তারিখে তিনি ব্রাজিল অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আসোচাৎসিওনে কালচো মোনৎসার খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:লা পাম্পা প্রদেশের ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
ইসরায়েলি স্থলবাহিনী

**ইসরায়েলি স্থলবাহিনী** (          ) হল ইসরায়েল প্রতিরক্ষা বাহিনীর (IDF) স্থল বাহিনী । এর কমান্ডার হলেন জেনারেল অফিসার কমান্ডিং যার পদমর্যাদা মেজর জেনারেল, *মাজি*, যা জেনারেল স্টাফ প্রধানের অধীনস্থ।

১৯৪৮ সালের ২৬ মে প্রতিরক্ষামন্ত্রী ডেভিড বেন-গুরিওনের এক আদেশে আনুষ্ঠানিকভাবে ইসরায়েল প্রতিরক্ষা বাহিনীকে আধাসামরিক গোষ্ঠী হাগানাহ থেকে গঠিত একটি বাধ্যতামূলক বাহিনী হিসেবে প্রতিষ্ঠিত করা হয়, যার মধ্যে জঙ্গি গোষ্ঠী ইরগুন এবং লেহি অন্তর্ভুক্ত ছিল। স্থলবাহিনী দেশটির সকল প্রধান সামরিক অভিযানে কাজ করেছে—যার মধ্যে রয়েছে ১৯৪৮ সালের আরব-ইসরায়েলি যুদ্ধ, ১৯৫৬ সালের সুয়েজ সংকট, ১৯৬৭ সালের ছয় দিনের যুদ্ধ, ১৯৭৩ সালের ইয়ম কিপ্পুর যুদ্ধ, ১৯৭৬ সালের অপারেশন এন্টেবে, ১৯৮২ সালের লেবানন যুদ্ধ, ১৯৮৭-১৯৯৩ সালের প্রথম ইন্তিফাদা, ২০০০-২০০৫ সালের দ্বিতীয় ইন্তিফাদা, ২০০৬ সালের লেবানন যুদ্ধ এবং গাজা যুদ্ধ (২০০৮-০৯) । মূলত আইডিএফ তিনটি ফ্রন্টে কাজ করত – উত্তরে লেবানন ও সিরিয়া, পূর্বে জর্ডান ও ইরাক এবং দক্ষিণে মিশরের বিরুদ্ধে – তবে ১৯৭৯ সালের মিশরীয়-ইসরায়েলি শান্তি চুক্তির পর,  এটি দক্ষিণ লেবানন এবং ফিলিস্তিনি অঞ্চলে কেন্দ্রীভূত হয়েছে, যার মধ্যে প্রথম এবং দ্বিতীয় ইন্তিফাদাও রয়েছে।

স্থলবাহিনী ইসরায়েলে বিকশিত বেশ কয়েকটি প্রযুক্তি ব্যবহার করে, যেমন- মেরকাভা প্রধান যুদ্ধ ট্যাঙ্ক, আচজারিত (Achzarit) সাঁজোয়া কর্মী বাহক, আয়রন ডোম ক্ষেপণাস্ত্র প্রতিরক্ষা ব্যবস্থা, যানবাহনের জন্য ট্রফি (Trophy) সক্রিয় সুরক্ষা ব্যবস্থা এবং গ্যালিল এবং টাভোর অ্যাসল্ট রাইফেল। উজি (Uzi) সাবমেশিনগানটি ইসরায়েলে উদ্ভাবিত হয়েছিল এবং ১৯৫৪ সাল থেকে ২০০৩ সালের ডিসেম্বর পর্যন্ত স্থলবাহিনী ব্যবহার করেছিল। ১৯৬৭ সাল থেকে, আইডিএফের মার্কিন যুক্তরাষ্ট্রের সাথে ঘনিষ্ঠ সামরিক সম্পর্ক রয়েছে, যার মধ্যে রয়েছে উন্নয়ন সহযোগিতা, যেমন THEL লেজার প্রতিরক্ষা ব্যবস্থা এবং অ্যারো ক্ষেপণাস্ত্র প্রতিরক্ষা ব্যবস্থা।

## তথ্যসূত্র
লুইস এনরিকে তোমাজ দে লিমা

**লুইস এনরিকে তোমাজ দে লিমা** (, ; জন্ম: ১৪ ডিসেম্বর ২০০১; **লুইস এনরিকে** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
লুইস এনরিকে তোমাজ দে লিমা ২০০১ সালের ১৪ই ডিসেম্বর তারিখে ব্রাজিলের জোয়াও পেসোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:বোতাফোগো রেগাতাস ফুটবলের খেলোয়াড়
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
কার্লোস এনরিকে পালাসিওস নুনিয়েস

**কার্লোস এনরিকে পালাসিওস নুনিয়েস** (, ; জন্ম: ২০ জুলাই ২০০০; **কার্লোস পালাসিওস** নামে সুপরিচিত) হলেন একজন চিলীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্স এবং চিলি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
কার্লোস এনরিকে পালাসিওস নুনিয়েস ২০০০ সালের ২০শে জুলাই তারিখে চিলির সান্তিয়াগোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চিলীয় ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:বোকা জুনিয়র্সের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:চিলির পুরুষ আন্তর্জাতিক ফুটবলার
বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড়
বিষয়শ্রেণী:ভাস্কো দা গামা রেগাতাস ক্লাবের খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
২০২৫ ভারত ক্রিকেট দলের ইংল্যান্ড সফর

ইংল্যান্ড ক্রিকেট দলের বিপক্ষে খেলার জন্য ভারতীয় ক্রিকেট দল জুন থেকে আগস্ট ২০২৫ পর্যন্ত ইংল্যান্ড সফর করেন। এই সফরে ৫টি টেস্ট ম্যাচ রয়েছে। এই সিরিজটি ২০২৫–২০২৭ আইসিসি বিশ্ব টেস্ট চ্যাম্পিয়নশিপের অংশ। ২০২৪ সালের আগস্টে, ইংল্যান্ড এবং ওয়েলস ক্রিকেট বোর্ড (ইসিবি) ২০২৫ সালের হোম আন্তর্জাতিক মৌসুমের অংশ হিসেবে এই সফরের সূচি নিশ্চিত করে।

## প্রস্তুতি ম্যাচ

### দলীয় সদস্য

### ১ম আনঅফিসিয়াল টেস্ট

### ২য় আনঅফিসিয়াল টেস্ট

## দলীয় সদস্য

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### ৫ম টেস্ট

## টীকা

## তথ্যসূত্র

## বহিঃসংযোগ

* ESPNcricinfo-তে সিরিজের হোম

বিষয়শ্রেণী:২০২৫-এ ভারতীয় ক্রিকেট
বিষয়শ্রেণী:২০২৫-এ আন্তর্জাতিক ক্রিকেট প্রতিযোগিতা
বিষয়শ্রেণী:ভারত ক্রিকেট দলের ইংল্যান্ড সফর
বিষয়শ্রেণী:বর্তমান ক্রিকেট সফর
জাকোমো দে পিয়েরি

**জাকোমো দে পিয়েরি** (, ; জন্ম: ২৯ ডিসেম্বর ২০০৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০২১ সালে, পিয়েরি ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছেন।

## প্রারম্ভিক জীবন
জাকোমো দে পিয়েরি ২০০৬ সালের ২৯শে ডিসেম্বর তারিখে ইতালির কাসালে সুল সিলেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পিয়েরি ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২০ দলের হয়ে খেলার মাধ্যমে ইতালির প্রতিনিধিত্ব করেছেন। ২০২১ সালের ২১শে সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে ম্যাচে ইতালি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:ইতালীয় পুরুষ ফুটবলার
সীতারামদাস ওঁঙ্কারনাথ

**সীতারামদাস ওঁঙ্কারনাথ** (১৭ ফেব্রুয়ারি ১৮৯২ - ৬ ডিসেম্বর ১৯৮২) ছিলেন বাংলার একজন ভারতীয় সন্ত এবং আধ্যাত্মিক গুরু ।  **শ্রী শ্রী ঠাকুর সীতারামদাস ওঁঙ্কারনাথ** নামে সম্বোধিত, যেখানে "ওঁকার" শব্দটি মহাজাগতিক জ্ঞানার্জন এবং পরম চেতনা অর্জনের প্রতীক, তাঁর অনুসারীরা তাঁকে *[[কলি যুগ|কলিযুগের]]* অবতার (ঐশ্বরিক অবতার) হিসাবে গণ্য করতেন। 

তাঁর মূল শিক্ষা ছিল হরে কৃষ্ণ মন্ত্রের ঐশ্বরিক জপ (নাম) এর কল্যাণ, যা *কলিযুগে* " *তারক ব্রহ্ম নাম* " (আত্মা মুক্তির জপ) হিসাবে বিবেচিত হয় এবং জন্ম ও মৃত্যুর চক্র থেকে মুক্তি প্রদানের শক্তি প্রদান করে।

তাঁর শিষ্যরা তাঁকে স্বয়ং ঈশ্বরের অবতার হিসাবে পূজা করেন এবং তাঁকে আধ্যাত্মিক জ্ঞানের উৎস এবং সাধকদের আত্মার সাহায্যকারী হিসাবে বিবেচনা করেন  কারণ অচ্যুতানন্দ দাসের একটি পাণ্ডুলিপিতে তাঁর জীবনের ভবিষ্যদ্বাণী করা হয়েছে বলে মনে করা হয়।

সীতারামদাস ওঁঙ্কারনাথ ভারতীয় ধর্মগ্রন্থের সারমর্ম প্রচারের জন্য ১৫০টিরও বেশি বই লিখেছেন, সারা ভারত জুড়ে ৬০টিরও বেশি মন্দির ও আশ্রম নির্মাণ করেছেন এবং অখিল ভারত জয়গুরু সম্প্রদায় নামে একটি আধ্যাত্মিক সংগঠন প্রতিষ্ঠা করেছেন, যা অনেক গোষ্ঠী, মন্দির এবং মঠ প্রতিষ্ঠা করেছিল। তিনি *পথের আলো*, *দেবযান*, *জয়গুরু*, *আর্য নারী*, *পরমানন্দ* এবং *দ্য মাদার* সহ একাধিক পত্রিকার প্রবর্তকও ছিলেন। তাঁর জন্মতিথি, ওঁকার পঞ্চমী হিসেবে পালিত হয়।

## তথ্যসূত্র
বিষয়শ্রেণী:১৮৯২-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর হিন্দু ধর্মগুরু
বিষয়শ্রেণী:বাঙালি হিন্দু সাধু
মাত্তেও কক্কি

**মাত্তেও কক্কি** (, ; জন্ম: ১ ফেব্রুয়ারি ২০০৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০২২ সালে, কক্কি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছেন।

## প্রারম্ভিক জীবন
মাত্তেও কক্কি ২০০৭ সালের ১লা ফেব্রুয়ারি তারিখে ইতালির ইমোলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কক্কি ইতালি অনূর্ধ্ব-১৫, ইতালি অনূর্ধ্ব-১৭, ইতালি অনূর্ধ্ব-১৮ এবং ইতালি অনূর্ধ্ব-১৯ দলের হয়ে খেলার মাধ্যমে ইতালির প্রতিনিধিত্ব করেছেন। ২০২২ সালের ১লা মার্চ তারিখে তিনি স্পেন অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ইতালীয় পুরুষ ক্রীড়াবিদ
বিষয়শ্রেণী:ইতালীয় পুরুষ ফুটবলার
ফ্রাঞ্চেস্কো পিও এস্পোসিতো

**ফ্রাঞ্চেস্কো পিও এস্পোসিতো** (, ; জন্ম: ২৮ জুন ২০০৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০২২ সালে, এস্পোসিতো ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছেন।

## প্রারম্ভিক জীবন
ফ্রাঞ্চেস্কো পিও এস্পোসিতো ২০০৫ সালের ২৮শে জুন তারিখে ইতালির কাস্তেলাম্মারে দি স্তাবিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
এস্পোসিতো ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০২২ সালের ১৬ই মে তারিখে তিনি জার্মানি অনূর্ধ্ব-১৭ দলের বিরুদ্ধে ম্যাচে ইতালি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় ফুটবলার
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেৎসিয়া কালচোর খেলোয়াড়
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২১শ শতাব্দীর ইতালীয় পুরুষ ক্রীড়াবিদ
আইরো ক্যাফে

**আইরো ক্যাফে** (**AiiRO CAFE** নামে পরিচিত) জাপানের টোকিওতে অবস্থিত একটি গে পানশালা।

২০১৫ সালে ''টাইম আউট টোকিও'' আইরো সম্পর্কে মন্তব্য করে, "শিনজুকু নি-চোমের প্রধান সড়কে অবস্থিত এই খোলামেলা ক্যাফে ও পানশালাটি সন্ধ্যার পানীয়ের জন্য একটি আরামদায়ক জায়গা। সপ্তাহান্তে ড্র্যাগ কুইন এবং 'গো-গো বয়েজ'রা এখানে পারফর্ম করে।" ২০১৮ সালে লুসি ডেম্যান আইরোকে দ্য কালচার ট্রিপের "টোকিওর ৮টি সেরা এলজিবিটি-বান্ধব পানশালা" তালিকায় অন্তর্ভুক্ত করেন।

ফ্রমার্সের অবদানকারী বেথ রেইবার আইরোকে তিনটির মধ্যে দুটি তারা দিয়েছেন এবং লিখেছেন, "নি-চোমেতে কোথা থেকে শুরু করবেন? এটি একটি ভালো পছন্দ হবে, নি-চোমেনের প্রধান রাস্তা নাকা-ডোরি-এর উপরেই অবস্থিত, এবং এর খোলা সম্মুখভাগ থেকে গে ও সাধারণ উভয় প্রকার মানুষ (তবে বেশিরভাগই গে) উপচে পড়ে বেশিরভাগ রাতে ফুটপাত ছাড়িয়ে রাস্তায় পর্যন্ত চলে আসে। এটি এখানকার পরিস্থিতি সম্পর্কে ধারণা পাওয়ার, চারপাশে হেঁটে যাওয়া মানুষ দেখার এবং বন্ধুত্বপূর্ণ ভিড়ের সাথে যুক্ত হওয়ার জন্য একটি ভালো জায়গা। এখানে কয়েকটি পানীয় পানের পর, আপনার সম্ভবত পরবর্তীতে যাওয়ার জন্য বেশ কয়েকটি জায়গার একটি তালিকা তৈরি হয়ে যাবে, তবে পানশালার ওয়েবসাইটেও চমৎকার নির্দেশনা দেওয়া আছে।"

ফোডর্স মন্তব্য করে, “প্রায় প্রতিটি দুর্দান্ত গে রাত শুরু হয় এই উষ্ণ অভ্যর্থনামূলক রাস্তার মোড়ের পাব থেকে, যার সামনে রয়েছে একটি বড় লাল তোড়ণ (শ্রাইন গেট), আর যেখানে অতিথির ভিড় রীতিমতো রাস্তায় ছড়িয়ে পড়ে। এটি ককটেল পান করার, নতুন লোকের সাথে দেখা করার এবং পরবর্তীতে কোথায় যাবেন সে সম্পর্কে ধারণা পাওয়ার উপযুক্ত জায়গা। ভিড়টি মিশ্র এবং বিদেশিদের প্রতি অত্যন্ত সহানুভূতিশীল।” লোনলি প্ল্যানেট লিখেছে, “আইরো (পূর্বে অ্যাডভোকেটস নামে পরিচিত) বহুদিন ধরে শিনজুকু-নিচোমের একটি কেন্দ্রস্থল হিসেবে পরিচিত, এবং সন্ধ্যা শুরু করার জন্য একটি ভালো জায়গা... পানশালার ভেতরটা বেশ ছোট; মূল জমজমাট পরিবেশটা তৈরি হয় বাইরে রাস্তার মোড়ে, যা আবহাওয়া ভালো থাকলে ব্লক-পার্টির মতো বড় আকার ধারণ করে। আইরো সকলকেই স্বাগত জানায় এবং এর কর্মীরা ইংরেজি বলতে পারেন। সামনেই রয়েছে একটি রংধনু তোরি (ধনুক রঙের গেট); আপনি সেটি মিস করে ফেলবেন না।”

## আরও দেখুন

* টোকিওতে এলজিবিটি সংস্কৃতি
## তথ্যসূত্র

## বহিঃসংযোগ
* 

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:জাপানের ক্যাফে
বিষয়শ্রেণী:গে পানশালা
বিষয়শ্রেণী:জাপান
বিষয়শ্রেণী:পানশালা